Pri Platano ne eblas koncize. Verki libron necesus, jes, vere. Kaj ilustri ĝin pere de liaj komponaĵoj. Estus bone. Eble iu iam faros. Kiel homo, eble ridos li legante tion, ĉar humura li estas kaj ŝercema, Platano modesta estas, laborema kaj plena de amo al muziko kaj geamikoj. Memoras mi multajn liajn koncertojn. Ankaŭ lertecon dum trejnado pri tiu branĉo de muziko kaj interesiĝon de gelernantoj, kiuj ŝate cerbumis pri la propraj tekstoj. Sukcese!
#000001
La subpaĝo ne estas kompleta. Mankas pubikitaj jam en diversaj elsendoj intervjuoj kun Platano. Dum la libera tempo kolektos mi ilin, sendube. Unusola, kiun vi trovos ĉi tie, estas la unua intervjuo, kiam Platano aperis kun Katakana pere de la unua en la historio esperantista, tre kvalita, mi aldonu, hiphopa KD-disko “Fek’ al Esperanto”. Estas ŝerco, kompreneble. Titolo laŭ vidpunkto de la skeptikoj, kiuj ne traktas nian lingvon kaj kulturon valora. Ne pensu tamen, ke temas pri opinio de Platano. La arbon oni rekonas pro fruktoj.
Gustumu la fruktojn – ĉion vi komprenos.
#000002
Platano – Mi ne havas amikon
#000003
Intervjuo registrita decembre de 2008 dum Ago-Semajno,
publikita en la 43a VVE, intervjuis Irek,
#000006
Platano aspektis feliĉa. Gaje li rigardis min, poste tion, kio estis apud mi. Sur la tablo, ĉe la komputilo, staris plena, ankoraŭ ne tuŝita botelo de Tatransky Ĉaj, kies metalan korkon plibeligadis krome preta por tuj uzi originala glasa kaj peza kaliko. Rigardante ĝin rimarkeblis pintoj de la montaro Tatry, kion oni povis trakti nur kiel belan ornamaĵon aŭ atent-signon, ke la enhavo de la botelo estas nur por la kuraĝaj montgrimpantoj!
Por la francoj, kiuj alkutimiĝis al delikata gusto de vino, tio estis grava signo. Tamen ne por Platano kaj Katakana. Jam la unuan tagon de AS ili ekkonis la guston de la 52% likvoro. Kaj ekdormis en la foteloj de la centra renkontiĝejo... La duonhoron poste.
#000007
Malfermiĝis la pordo de mia ĉambro. Venis same feliĉa pro la aranĝa etoso Katakana. Platano rigardis lin kun kompata rido. Lia t-ĉemizo ne vere ŝirmis lin kontraŭ 20-grada frosto ekstere. Tamen, se oni povis alkutimiĝi al la 52% likvoro, kio do estas la frosto?
#000008
Estis jam nokto. Kutima tempo por la aranĝaj intervjuoj. Ĉe la koridoro aŭdeblis feliĉaj krioj de la AS-partoprenantoj. Katakana fermis la pordon, mi malfermis la botelon kaj funkciigis la diktafonon...
#000009
Fragmento de la koncerto dum la Ago-Semajno,
#000013
Radio kaj TV – Studio
#000019